13 снежня Беларускай федэрацыяй каратэ сётакан сумесна з Федэрацыяй ніхон сётакан каратэ-до (NSKF) на базе спарткомплексу “Алімпійскі” быў праведзены “Кубак Фунакошы” – спаборніцтвы па каратэ, названыя ў гонар вядомага майстра каратэ Фунакошы Гіцін з вострава Акінава – радзімы адзінаборства. У дадзеным спаборніцтве прынялі ўдзел і члены клуба “Фудасін” – студэнты БДУ. Для многіх з іх, хто пачаў займацца толькі з восені, гэта першая спроба сваіх сіл у рэальным змаганні; для тых спартсменаў, што ўжо маюць уласны невялікі ці значны досвед удзелу ў спаборніцтвах, мерапрыемства стала чарговай прыступкай ва ўдасканаленні майстэрства.